+ 

**ΕΛΛΗΝΙΚΗ ΔΗΜΟΚΡΑΤΙΑ ΓΕΡΑΝΙ 08/11/2013**

**ΠΕΡΙΦΕΡΕΙΑ ΚΡΗΤΗΣ αρ.πρωτ 25755**

**ΝΟΜΟΣ ΧΑΝΙΩΝ**

**ΔΗΜΟΣ ΠΛΑΤΑΝΙΑ**

**Δ/ΝΣΗ :ΓΕΡΑΝΙ ΧΑΝΙΑ**

**ΤΗΛ: 28210 83583**

**ΘΕΜΑ**¨**ΑΠΑΝΤΗΣΕΙΣ ΣΕ ΕΡΩΤΗΣΕΙΣ ΠΟΥ ΤΕΘΗΚΑΝ ΕΓΓΡΑΦΩΣ ΕΠΙ ΤΗΣ ΔΙΑΚΥΡΗΞΗΣ ΤΟΥΕΡΓΟΥ « Ανάδειξη ορθόδοξου πολιτιστικού αποθέματος Νομού Χανίων» ΑΠΟΥΠΟΨΗΦΙΕΣ ΓΙΑ ΣΥΜΜΕΤΟΧΗ ΣΤΟΝ ΔΙΑΓΩΝΙΣΜΟ ΕΤΑΙΡΙΕΣ**

Η Επιτροπή διαγωνισμού του έργου « Ανάδειξη ορθόδοξου πολιτιστικού αποθέματος Νομού Χανίων», σε εκτέλεση του Άρθρου Β .1.7 ,περί παροχής διευκρινίσεων επί της Διακήρυξης και απαντώντας στα ερωτήματα που τέθηκαν εγγράφως στην υπηρεσία μας από υποψήφιες, για την συμμετοχή στο διαγωνισμό ,εταιρείες ,γνωστοποιεί προς όλους τους υποψήφιους που παρέλαβαν τα τεύχη διακήρυξης ενημερώνοντας με τα στοιχεία τους τον Δήμο Πλατανιά τα κάτωθι:

**ΕΡΩΤΗΣΗ 01:**

Στο Κεφάλαιο Β.5.2 Απόρριψη Προσφορών αναφέρεται ότι απορρίπτεται Προσφορά που το συνολικό τίμημά της όπως αυτό προσδιορίζεται από τους πίνακες Οικονομικής Προσφοράς C.4.1.1 έως C.4.1.4, υπερβαίνει το ποσό που αναφέρεται στην 0.α.

Παρακαλούμε προσδιορίστε ποιό είναι το ποσό που αναφέρεται στην 0.α, καθώς η παράγραφος 0.α δεν βρέθηκε στην Διακήρυξη.

**ΑΠΑΝΤΗΣΗ**: Στο κεφάλαιο Β.5.2 τα άρθρα 17 και 18 λόγω της εκ παραδρομής μη ορθής αποτύπωσης επαναδιατυπώνονται ως ακολούθως:

«Προσφορά που το συνολικό της τίμημα όπως αυτό προσδιορίζεται από τους πίνακες οικονομικής προσφοράς C.4.1.1, C.4.1.2, C.4.1.3, C.4.1.4 και C.4.2. υπερβαίνει το ποσό που αναφέρεται στην παράγραφο 3 του Κεφαλαίου Β.1.2» (Προϋπολογισμός Έργου)

**ΕΡΩΤΗΣΗ 02:**

το Κεφάλαιο Β.5.2 Απόρριψη Προσφορών αναφέρεται ότι απορρίπτεται Προσφορά που το συνολικό τίμημά της όπως αυτό προσδιορίζεται από τον πίνακα Οικονομικής Προσφοράς C.4.2, υπερβαίνει το ποσό που αναφέρεται στην Β.1.2.β.

Παρακαλούμε προσδιορίστε ποιό είναι το ποσό που αναφέρεται στην Β.1.2.β, καθώς η παράγραφος Β.1.2.β δεν βρέθηκε στην Διακήρυξη.

**ΑΠΑΝΤΗΣΗ:** Στο κεφάλαιο Β.5.2 τα άρθρα 17 και 18 λόγω της εκ παραδρομής μη ορθής αποτύπωσης επαναδιατυπώνονται ως ακολούθως:

«Προσφορά που το συνολικό της τίμημα όπως αυτό προσδιορίζεται από τους πίνακες οικονομικής προσφοράς C.4.1.1, C.4.1.2, C.4.1.3, C.4.1.4 και C.4.2. υπερβαίνει το ποσό που αναφέρεται στην παράγραφο 3 του Κεφαλαίου Β.1.2» (Προϋπολογισμός Έργου)

**ΕΡΩΤΗΣΗ 03:**

1. **Σχετικά με τον πίνακα ψηφιοποίησης**

|  |  |  |
| --- | --- | --- |
| **Είδος Αντικειμένου** | **Αριθμός**  | **Είδος Ψηφιακής Απεικόνισης** |
| Βιβλιοθήκη Ακαδημίας Κρήτης | 22.000  τμ. | Δισδιάστατη |
| Βιβλιοθήκη  Γ. Κονιδάρη  |   1.000  τμ. | Δισδιάστατη |
| Βιβλιοθήκη Α. Παπανδρέου |   7.000  τιμ. | Δισδιάστατη |
| Αρχείο  | 300,000 σελ. | Δισδιάστατη |
| Οπτικό  αρχείο | 500 κασέτες  | Δισδιάστατη |
| Φωτογραφικό Αρχείο | 20.000 Φωτ. | Δισδιάστατη |
| Εικόνες, τοιχογραφίες  | 4.500  τμ | Δισδιάστατη |
| Ιερά Σκεύη   |     75 | Τρισδιάστατη |

Θα θέλαμε να μας ενημερώσετε:

Α) Τι εννοείται με τις συντομογραφίες τμ., τιμ., Φωτ.; Αν εννοείται τεμάχια (βιβλία) για τις βιβλιοθήκες, ζητώντας δισδιάστατη ψηφιοποίηση ενός βιβλίου σε μορφή τεμαχίου, επιθυμείτε την ψηφιοποίηση των εξωφύλλου και του εμπροσθοφύλλου; Δηλαδή την ψηφιοποίηση 30.000 τεμαχίων (βιβλίων) Χ 2 σελίδες ( εμπροσθόφυλλο, οπισθόφυλλο) = 60.000 σελίδων; Εάν επιθυμείτε την ψηφιοποίηση όλων των σελίδων των βιβλίων, ποιος είναι ο ακριβής αριθμός των σελίδων αυτών;

**ΑΠΑΝΤΗΣΗ:** Το τμ./τιμ. αφορά τεμάχια. Ο μέσος όρος σελίδων ανά τεμάχιο είναι περίπου 200 σελ. Άρα η επιθυμητή ψηφιοποίηση είναι κατ΄ εκτίμηση 6.000.000 σελίδες .

,**ΕΡΩΤΗΣΗ 04**

Β) Ποιο είναι το είδος (φορματ, π.χ. VHS) των κασετών και ποια η εκτιμώμενη συνολική διάρκεια τους; Το οπτικό αρχείο σας περιλαμβάνει μόνο βίντεο ή περιλαμβάνει και ηχητικό υλικό που πρόκειται να ψηφιοποιηθεί σε μορφή κασετών ήχου;

**ΑΠΑΝΤΗΣΗ**:

Το αρχείο περιλαμβάνει τα εξής:

1. 135 κασέτες VHS - 60λεπτών

2. 3χ35mm φιλμ 60λεπτών

3. 250 κασσέτες ήχου 60λεπτών

4. 280 κασσέτες ήχου 90λεπτών

Η μεταφορά υλικού θα γίνει σε ψηφιακό μέσο ( σκληρό δίσκο ή ψηφιακό δίσκο CD/DVD ), τουλάχιστον στα ίδια χαρακτηριστικά με το πρωτογενές

**ΕΡΩΤΗΣΗ 05**

Γ) Ποιες είναι οι διαστάσεις των εντύπων υλικών (π.χ. Α4, Α3, Α2 ως μεγαλύτερη διάσταση) και σε τι ποσοστό επί του συνολικού υλικού;

**ΑΠΑΝΤΗΣΗ**: Οι 300.000 σελίδες του έντυπου υλικού είναι σε μέγεθος Α4.

**ΕΡΩΤΗΣΗ 06**

**3D VIEW**

Στην σελίδα 49 αναφέρεται: «Αναλυτικότερα η δράση αυτή περιλαμβάνει την καταγραφή των χωρών της πολιτιστικής διαδρομής με ειδικές κάμερες για την παραγωγή τρισδιάστατης απεικόνισης του εξωτερικού και  μέρους τους εσωτερικού των χώρων,» και στην σελίδα 80, αναφέρεται: «Περιλαμβάνει την καταγραφή των χωρών της Πολιτιστικής Διαδρομής, με ειδικές κάμερες για την παραγωγή του, τρισδιάστατης απεικόνισης του εξωτερικού χώρου,», ενώ στην προδιαγραφή 1 του πίνακα C3.25 αναφέρεται: «Παραγωγή τρισδιάστατης απεικόνισης του εσωτερικού των χώρων». Παρακαλούμε διευκρινίστε σε ποιους χώρους θα γίνει τρισδιάστατη απεικόνιση.

**ΑΠΑΝΤΗΣΗ:**

Περιλαμβάνει την καταγραφή των εσωτερικών και των εξωτερικών χωρών της Πολιτιστικής Διαδρομής, με ειδικές κάμερες για την παραγωγή του video πολλαπλών κατευθύνσεων, την αμφίδρομη επικοινωνία του χρήστη με την πλατφόρμα για την αναζήτηση πληροφοριών και την πανοραμική αποτύπωση σημείων 360° video και φωτογράφηση (360" Still) και τοποθέτηση επί αυτών των σημείων αναφορών (hotspots). Η διάρκεια της υλοποίησης είναι 4 μήνες στους οποίους θα συλλεχθεί και θα δημιουργηθεί το απαραίτητο Φωτογραφικό υλικό. Ο ανάδοχος θα φωτογραφήσει με 360 μοίρες View όλους τους προαναφερόμενους Ναούς και τα Μοναστήρια και θα παραδώσει και το κατάλληλο λογισμικό για να είναι προσβάσιμο από κινητές και μη συσκευές.

**ΕΡΩΤΗΣΗ 07**

Στην προδιαγραφή 11 γίνεται αναφορά σε 110 πανοράματα ενώ στην προκήρυξη υπάρχει αναφορά σε 108 αξιοθέατα. Παρακαλούμε διευκρινίστε ποιος θα είναι ο αριθμός των πανοραμάτων.

**ΑΠΑΝΤΗΣΗ:**

 Τα αξιοθέατα είναι 108 και όχι 110 όπως εκ παραδρομής αναφέρεται

**ΕΡΩΤΗΣΗ 08**

Στον Πίνακα C3.25 στην προδιαγραφή 1 αναφέρεται: «Παραγωγή τρισδιάστατης απεικόνισης του εσωτερικού των χώρων» και στην προδιαγραφή 4 αναφέρεται: «πανοραμική φωτογράφηση (still 360». Το «παραγωγή τρισδιάστατης απεικόνισης του εσωτερικού των χώρων» είναι η δημιουργία πανοραμάτων ως αποτέλεσμα πανοραμικής φωτογράφησης ή είναι κάτι άλλο, π.χ. τρισδιάστατη μοντελοποίηση των αξιοθέατων; Αν είναι κάτι άλλο παρακαλούμε διευκρινίστε τι εννοείτε και τι ακρίβεια απαιτείται.

**ΑΠΑΝΤΗΣΗ:**

Η «παραγωγή τρισδιάστατης απεικόνισης του εσωτερικού των χώρων» είναι η δημιουργία πανοραμάτων ως αποτέλεσμα πανοραμικής φωτογράφησης

**ΕΡΩΤΗΣΗ 09**

Στον Πίνακα C3.25 στην προδιαγραφή 2 αναφέρεται: «Παραγωγή αλληλεπιδραστικού βίντεο πολλαπλών κατευθύνσεων.» και στην προδιαγραφή 3 αναφέρεται: «Πανοραμική απεικόνιση 360 βίντεο». Το «Παραγωγή αλληλεπιδραστικού βίντεο πολλαπλών κατευθύνσεων» είναι η δημιουργία αλληλεπίδρασης σε πανοραμικές απεικονίσεις 360 βίντεο ή είναι κάτι άλλο;

**ΑΠΑΝΤΗΣΗ:**

Η «Παραγωγή αλληλεπιδραστικού βίντεο πολλαπλών κατευθύνσεων» είναι η δημιουργία αλληλεπίδρασης σε πανοραμικές απεικονίσεις 360 βίντεο

**ΕΡΩΤΗΣΗ 10**

1. **Εξυπηρετητής**

Αναφέρεται στην προκήρυξη ότι διατίθεται εξυπηρετητής στον οποίο θα φιλοξενηθούν τα εικονικά μηχανήματα. Θα επιθυμούσαμε να μας δώσετε περισσότερες πληροφορίες σχετικά με το hardware (αριθμός επεξεργαστών, πυρήνες, μνήμη) και το λειτουργικό σύστημα του εξυπηρετητή (λειτουργικό, σύστημα βάσης δεδομένων(αν υπάρχει)) και τι άδειες υπάρχουν; Στην περίπτωση που απαιτούνται επιπλέον άδειες, θα καλυφθούν από τους υποψήφιους αναδόχους;

**ΑΠΑΝΤΗΣΗ:**

Ο εξυπηρετητής τον οποίο θα παρέχει ο Δήμος και στον οποίο θα φιλοξενηθούν τα εικονικά μηχανήματα θα χρησιμοποιηθεί μόνο για το συγκεκριμένο δημοπρατούμενο πρόγραμμα και θα έχει κατ΄ ελάχιστον επεξεργαστή QUAD CORE (τετραπλού πυρήνα) , μνήμη RAM τουλάχιστον 12GB με δυνατότητα επέκτασής της όσο απαιτήσουν οι προς εγκατάσταση εφαρμογές και δίσκους χωρητικότητας όσο απαιτήσουν οι προς εγκατάσταση εφαρμογές και οι βάσεις δεδομένων. Τυχών επιπλέον απαιτούμενες άδειες θα καλυφθούν από τους υποψήφιους ανάδοχους

**ΕΡΩΤΗΣΗ 11**

1. **Ανοιχτή Αρχιτεκτονική**

Στην παράγραφο Α.3.4 αναφέρεται: «Συστήματα «ανοικτής» αρχιτεκτονικής (open architecture), δηλαδή ανεξαρτησία από συγκεκριμένο προμηθευτή και χρήση προτύπων που θα διασφαλίζουν:……». Στην περίπτωση που ένα σύστημα που προσφέρεται είναι ανοικτής αρχιτεκτονικής και διαλειτουργεί με βάσεις δεδομένων διάφορων προμηθευτών(ΜySQL, MS SQL SERVER, PostgreSQL, κλπ), μπορεί να επιλεγεί η προσφερόμενη λύση να δοθεί με MS SQL SERVER;

**ΑΠΑΝΤΗΣΗ:**

Η απαίτηση παραμένει – το σύστημα πρέπει να είναι ανεξάρτητο προμηθευτή.

**ΕΡΩΤΗΣΗ 12**

,

1. **Υλικό Ψηφιοποίησης**

Στον πίνακα προδιαγραφών C3.1  οι προδιαγραφές 13,14,15,16 και 17 αντιστοιχούν σε υλικό που θα ψηφιοποιηθεί; Τι θα πρέπει να απαντήσει ο ανάδοχος για αυτές τις προδιαγραφές αν δεν αντιστοιχούν σε προς ψηφιοποίηση υλικό;

**ΑΠΑΝΤΗΣΗ:**

Υπάρχουν 3000 έγχρωμα slides και 2000 ασπρόμαυρα slides για ψηφιοποίηση.

**ΕΡΩΤΗΣΗ 13**

1. **Υπηρεσίες Εκπαίδευσης**

Στο μέρος Α4.1 Υπηρεσίες Εκπαίδευσης (σελ 93) αναφέρεται ότι η εκπαίδευση πρέπει να είναι τουλάχιστον 50 ώρες. Στους πίνακες προδιαγραφών, (C 3.34) αναφέρει και για 20 ώρες on the job training. Ποιος είναι ο ελάχιστος αριθμός ωρών εκπαίδευσης που πρέπει να προσφέρει ο ανάδοχος;

**ΑΠΑΝΤΗΣΗ:**

 Οι συνολικές ώρες εκπαίδευσης είναι 50, από τις οποίες οι ώρες εκπαίδευσης εν ώρα εργασίας θα είναι τουλάχιστον 10 για κάθε ομάδα (διαχειριστές ή υπάλληλοι).

**ΕΡΩΤΗΣΗ 14**

1. **Λογισμικό διαχείρισης**

Στην προδιαγραφή 10, πίνακας C3.22  αναφέρει windows, unix , linux. Στην προδιαγραφή 31 (για το λογισμικό διαχείρισης) αναφέρει windows ή unix ή linux. Ισχύει το διαζευτικό «ή» και στην προδιαγραφή C3.22;

**ΑΠΑΝΤΗΣΗ:**

Οι προδιαγραφές παραμένουν ως έχουν.

**Η ΕΠΙΤΡΟΠΗ ΔΙΑΓΩΝΙΣΜΟΥ**

**1.ΧΑΤΖΗΔΑΚΗΣ ΣΤΕΦΑΝΟΣ**

**2.ΜΠΙΡΑΚΗΣ ΓΕΩΡΓΙΟΣ**

**3.ΣΤΑΘΗΣ ΛΟΥΚΑΣ**

: